એનઆરઆઈ (નૉન રેસિડન્ટ ઈન્ડિયન) મુરતિયાઓની દાદાગીરી અને જુલમનો શિકાર બનતી ભારતીય છોકરીઓની સંખ્યા દિનપ્રતિદિન વધવા લાગી છે. રાષ્ટ્રીય મહિલા પંચ અને કેન્દ્ર સરકારની મિનિસ્ટ્રી ઑફ ઓવરસીઝ ઈન્ડિયન અફેર્સ વિદેશમાં પરણતી ભારતીય યુવતી પર થતા અત્યાચાર અને તેમની સાથે થતી છેતરપિંડીની ઘટનાથી વાકેફ છે. છેલ્લા કેટલાક મહિનાઓમાં લગભગ ૪૦૦ જેટલી યુવતીઓ છેતરપિંડી બાબતે રાષ્ટ્રીય મહિલા પંચની પાસે ફરિયાદ કરવા ગઈ હતી.